Dimpués d'a primera Guerra Mundial Finlandia perdió parte de Carelia a mans d'a Unión Sovietica. Dimpués d'o pacto secreto chermano-sovietico de 1939 (Pacto Ribbentrop-Molotov) os sovieticos obligoron a los fineses a ceder-lis atra part de Carelia, encomenzando la Guerra d'Hibierno (1939-1940), que remató con a derrota de Finlandia y importants perdas territorials y economicas (itsmo de Viborg, costa septentrional d'o Lago Ladoga, Salla y unas islas d'o Golfo de Finlandia). D'esta traza Finlandia alinió con o III Reich quan Alemania crebó l'anterior pacto. Como castigo por aliniar-se con l'eixe dimpués d'a segunda Guerra Mundial Finlandia encara habió de ceder més territorios (Petsamo), devez que os fineses u carelians d'o itsmo de Viborg fuoron forachitaus. Dende 1917 Finlandia heba perdito o 10 % d'o suyo territorio y fue obligata a absorber a 500.000 refuchiatos carelians.